17.1.2022 г.
BG
Официален вестник на Европейския съюз
C 24/17
Преюдициално запитване, отправено от Върховен административен съд (България) на 6 октомври 2021 година — „Момтрейд — Русе“ ООД / Директор на Дирекция „Обжалване и данъчно-осигурителна практика“ Варна при Централно управление на Националната агенция за приходите (Дело C-620/21) (2022/C 24/22) Език на производството: български Запитваща юрисдикция Върховен административен съд
Страни в главното производство Жалбоподател и ответник по насрещната жалба: „Момтрейд — Русе“ ООД Ответник и жалбоподател по насрещната жалба: Директор на Дирекция „Обжалване и данъчно-осигурителна практика“ Варна при Централно управление на Националната агенция за приходите
Преюдициални въпроси 1.
Тълкуването на чл.
132, § 1, б. „ж“ от Директивата за ДДС (1) позволява ли на търговско дружество, регистрирано като доставчик на социални услуги в една държава членка (в случая България), да се позовава на тази разпоредба, за да получи освобождаване на извършени от него доставки на социални услуги в полза на физически лица, граждани на други държави членки на територията на тези държави?
Има ли значение за отговора на този въпрос, че получателите на услугите са осигурявани на доставчика с посредничеството на търговски дружества, регистрирани в държавите членки, на чиято територия са предоставяни услугите? 2.
Ако отговорът на първия въпрос е положителен, при тълкуването и прилагането на посочената разпоредба на Съюзното право, по какви критерии и съгласно българското и/или австрийското и германското право ли следва да се преценява дали ревизираното дружество е „организация, призната за благотворителна“ и следва да се счита за доказано извършването на доставки на услуги, „тясно свързани със социалните грижи и социалното осигуряване“? 3.
Съгласно това тълкуване, регистрацията на търговско дружество като доставчик на социални услуги, както са дефинирани в националното законодателство, достатъчно ли е, за да се приеме, че дружеството представлява „организация, призната за благотворителна“ от съответната държава членка?
(1)
Директива 2006/112/ЕО на Съвета от 28 ноември 2006 година относно общата система на данъка върху добавената стойност; OB 2006, L 347, стр. 1; специално българско издание: глава 9, том 3, стр. 7
Преюдициално запитване, отправено от Административен съд София-град (България) на 6 октомври 2021 години — WS / Интервюиращ орган на Държавната агенция за бежанците при Министерския съвет (Дело C-621/21) (2022/C 24/23) Език на производството: български Запитваща юрисдикция Административен съд София-град
Страни в главното производство Жалбоподател: WS Ответник: Интервюиращ орган на Държавната агенция за бежанците при Министерския съвет